Lausunto käräjäoikeusverkoston kehittämisestä

263//2007

KH  § 14	Oikeusministeriö pyytää lausuntoa ministeriön työryhmän mietinnöstä Käräjäoikeusverkoston kehittäminen. Lausunto tulee toimittaa ministeriöön viimeistään 31.1.2008.

	Työryhmän mietintö on kokonaisuudessaan nähtävänä kunnanvirastossa, ja se on esillä myös kokouksessa.

	Esityslistan liitteenä 9 / KH 14.1.2008 on Pälkänettä koskeva osa käräjäoikeusverkkomietinnöstä. Mietinnön mukaan Pälkäne siirrettäisiin Hämeenlinnan käräjäoikeuden tuomiopiiristä Tampereen käräjäoikeuden tuomiopiiriin. Samalla lakkautettaisiin Pälkäne yhtenä istuntopaikkakuntana. Käytännössä käräjiä Pälkäneellä ei viime vuosikymmenen lopun jälkeen ole järjestetty, ja nykyisen teknisen varustelutason tarpeen vuoksi istunnon järjestäminen jatkossakin on epätodennäköistä. 

	Pälkäne on pirkanmaalainen kunta, ja kuntalaisten pääasiallinen asiointisuunta on Tampereen suunta.

Ehdotus	Kunnanjohtaja:

	Kunnanhallitus päättää lausuntonaan ilmoittaa, että se pitää esitettyä käräjäoikeusjärjestelyä Pälkäneen osalta tarkoituksenmukaisena.

Päätös	Esittelijän ehdotus hyväksyttiin.

Asianmukaisesti allekirjoitetusta ja tarkastetusta pöytäkirjasta kirjoitetun otteen oikeaksi todistaa

Pälkäneellä 25.1.2008

Pöytäkirjanpitäjä	Leo Koppana

JAKELU 		Oikeusministeriö